Вячеслав Гайзер ошкис «Финн-йöгра мирлöн ним» войтыркостса балаын Коми Республикалысь водзмöстчöмсö

«Финн-йöгра мирлöн ним» войтыркостса бала – зэв бур водзмöстчöм, кодi сетас позянлун чукöртны öтилаö урал кыв семьяса войтырлысь медтöдчана йöзöс, тöдмöдны найöс öта-мöдныскöд, мыйын кö весиг став мирлы «восьтны выль нимъяс, – висьталiс Коми Республикаса Юралысь. – Нöшта на любö сы вöсна, мый тайö войтыркостса акциясö вöзйис миян республика».

В.Гайзер пасйис, мый Коми Республикалöн эм уна ошйысянтор. Тайö и став мирлы тöдса учёнöйяс – Каллистрат Жаков, Питирим Сорокин, Василий Налимов, да поэтъяс – Иван Куратов да Виктор Савин, писательяс – Василий Юхнин да Геннадий Юшков, спортсменъяс – Николай Бажуков да Раиса Сметанина да уна мукöд йöз.

«Тöда, мый тайö бала отсöгöн, мый мунö Коми Республикалы 90 вося гöгрöс паслы сиöм гаж серти, финн-йöгра мирын уна тöдчана йöзöс кутасны тöдны мир пасьта», – пасйис В.Гайзер.